Robyn Ebbern. Robyn Ebbern (1944-yil 2-iyulda tugʻilgan) – avstraliyalik sobiq tennischi hisoblanib, 1960-yillarda tennis faoliyati bilan shugʻullana boshlagan. Ebbern Brisben shahrida tavallud topgan. Tennis faoliyati. 1962-1963. Ebbern va Margaret Smithlar bir necha juftlik bahslarda faol qatnashishgan va 1962—1963-yillarda Avstraliya juftlik bahslar chempionatida, 1963-yilda esa AQSh chempionatida juftlik bahslarida gʻolib boʻlgan. Oʻsha yili Fransiya chempionatida ular finalda Renee Schuurman va Ann Haydon-Jones bilan turnirlarda magʻlub boʻlishgan. 1962-yil yanvar oyida Ebbern Tasmaniya chempionatining finaliga yoʻllanma olib, unda u Margaret Smithga magʻlub boʻlgan. 1963-yil iyul oylarida esa u Gstaadda boʻlib oʻtgan Shveysariya chempionati yakkalik bahslarida chempion boʻlib, finalda Lesley Turnerni bir roundda magʻlub etdi. Ammo, juftlik bashlaridaTurner bilan bir jamoada boʻlib, Rene Schuurman va Norma Baylon ustidan gʻalaba qozonishgan. 1963-yil noyabr oyida u Smith bilan bir jamoada oʻynab,Turner va Jan Lehanega qarshi Janubiy Avstraliyaning juftlik chempionligini qoʻlga kiritgan. 1964. "The Daily Telegraph" va "Daily Mail" gazetalaridan Lance Tingayning yozishicha, Ebbern 1964-yil oxiri hisoblaroga koʻra dunyoda eng yaxshi tennischilar reytingida 9-oʻrinni egallagan. 1965. 1965-yilgi Avstraliya chempionati aralash juftliklar bahslarida Ebbern va Owen Davidson chempionlikni Court va John Newcombe bilan boʻlishdi (durang natija bilan). Ushbu chempionat final bahslari oʻynalmadi. 1966. Ammo, 1966-yilda Ebbern va Bill Bouri finalda Judy Tegart va Tony Rochelarga magʻlub boʻlishdi.